Ian與許恩怡再續前緣 但最愛還是Hellosss
2024年04月25日 02:00
東網電視
更多新聞短片
早前男圑MIRROR飛抵英國舉行巡唱,成員Ian(陳卓賢)趁空檔時間於倫敦拍攝最新單曲《Thank You Postman》MV,當中的情節,正是上一首作品《Lost at first sight》的延續。故事講述一對情侶各自追逐自己的夢想或目標而分隔兩地,但心靈上依然形影不離,並憑藉寫給對方的信件聯繫感情,而郵差為這段情扮演重要角色。
現在資訊科技發達,Ian現在都不會寫信,但他說:「我以前有寫過信,但寄就比較少,因為多數都係親手畀,我唔係一個好擅長用言語去表達自己嘅人,所以過去會選擇寫信。」雖現少了寫信機會,但問到在英國巡唱時,若要寄出一封信,他會寄給他的粉絲Hellosss(粉絲暱稱)說:「希望佢哋都接收到呢封信,雖然我唔喺香港,但都收到佢哋對我嘅支持,呢封信係回饋番呢份愛畀佢哋。」
因為要到英國開Show,Ian出發前忽發奇想,他說:「既然一場嚟到,睇吓會唔會安排到少少時間拍到MV一啲片段。」歌曲是講述情侶兩地相思,而事有湊巧,《Lost at first sight》的女主角許恩怡(Natalie)則身在香港,兩人的現實情況剛巧配合歌曲內容,所以二人各自分開拍攝,香港及倫敦穿插於MV畫面之中。
由於在英國行程緊密,Ian當日從香港飛抵倫敦,便立即投入MV拍攝,他坦言都有點吃力:「第一次嚟倫敦,一落機就拍攝,因為Jet lag,都幾辛苦,呢種感覺令我諗番起當日拍攝《正式開始》MV,又係拍完劇就搭通宵機去日本,又係去到就即刻開始拍,係好攰,依家喚醒咗當時嘅記憶。」他更搞笑道:「唔得喇,好攰!我依家已經想瞓覺。」
難得身處異地,除了拍攝MV外,Ian可會在旅程中尋找創作靈感?他說:「又好少去尋找,有陣時係突然有啲嘢出咗嚟,多過主動去尋找。我搭飛機多數唔係好瞓到覺,所以反而係喺飛機上面,我都有寫到一首歌出嚟。」今年音樂系列作品已來到第二章,被問到將會有多少個章節,他大賣關子道:「大家要密切留意,即係好似睇一套電影,譬如《哈利波特》,如果一早知道幾多集,就大概知道劇情點樣發展,但我想大家一路追一路期待會好啲。」
另外,Ian返港後,工作浪接浪,日前為參演的圑隊電影《12怪盜》謝票外,又出席專屬其Fans Club謝票場向Hellosss大派「情書」,氣氛超甜蜜,還相約Hellosss們預留6月9日與他共慶31歲生日,令不少粉絲大叫心臟被他甜蜜連環重擊,快招架不住。
Ian在回答Hellosss問題時,笑說自己十分渴望得到「輕功水上飄」技能,小時候以為學功夫就會識輕功,但長大後才明白能在電影中飛天遁地,全靠劇組工作人員安排的「威吔」,又指如果有機會接拍古裝片,定要一嘗身懷絕招,可在空中飛翔的超現實感覺。他談及7月將於亞博舉行首個個人演唱會,Hellosss即大叫已準備就緒,屆時組隊入場支持。